Гартаю кнігу з чырвонай вокладкай і разумею: водгукі тут самыя розныя. Адны зроблены жыхарамі горада і раёна, другія — заезджымі гасцямі, простымі людзьмі і афіцыйнымі асобамі. Сярод вялікай колькасці запісаў — каментарыі алімпійскай чэмпіёнкі, зямлячкі Аляксандры Герасімені, міністра па надзвычайных сітуацыях Рэспублікі Беларусь Уладзіміра Вашчанкі, супрацоўніка Адміністрацыі Прэзідэнта Рэспублікі Беларусь Івана Маісеева. Апошнім быў зроблены наступны допіс: “Молодцы, что создали и поддерживаете замечательный музей. Спасибо за удивительную экскурсию и преданное отношение к делу сотрудников музея, благодаря которым он будет пополняться, уверен!”.